Парас

Па́рас (Πάρος) — адзін з Кікладскіх астравоў у складзе Грэцыі, плошчай 196,31 кв. км, вышынёй да 771 м. Аддзелены ад Наксаса шасцікіламетровым пралівам. Асноўная горная парода — параскі мармур, з якога збудаваны вялікія будынкі і вылеплены знакамітыя статуі Элады.

У VII ст. да н.э. парасцы, якія ўзбагаціліся на гандлі мармурам, каланізавалі берагі Мармуровага мора, праз трыста гадоў засялілі адзін з астравоў у берагоў цяперашняй Харватыі. Падчас Грэка-персідскіх войн далучыліся да персаў, завошта іх вельмі няўдала спрабаваў пакараць Мільтыяд. У эпоху элінізму Парасам валодалі егіпецкія Пталамеі. Пасля Чацвёртага крыжовага паходу востраў адпаў ад Візантыі і перайшоў да венецыянцаў; з 1389 — адасобленае княства. У 1537—1830 гг. у складзе Асманскай імперыі. У 1627 г. на востраве была выяўлена Параская хроніка.

Катэгорыя:Кіклады

Катэгорыя:Дымы Грэцыі